42. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1074074/5936-11/0016 της 22 Ιουν./7 Ιουλ. 1995 (ΦΕΚ Β΄ 602) Επιβολή τέλους για έκδοση Αποδεικτικού Ενημερότητας από ΔΟΥ άλλη εκτός απ’ αυτήν της φορολογίας του αιτούντος. 1.Στην περίπτωση που ζητείται χορήγηση Αποδεικτικού Ενημερότητας από ΔΟΥ άλλη απ’ αυτήν της φορολογίας του αιτούντος και απαιτείται άμεση πληροφόρηση η οποία παρέχεται με την αποστολή τηλεομοιοτυπίας (FAX), μεταξύ των δύο ΔΟΥ και χρησιμοποιείται υπεραστικός αριθμός κλήσης, θα καταβάλλεται από τον αιτούντα ποσό 1.000 δραχμ. για κάλυψη της δαπάνης της τηλεομοιοτυπίας. 2.Το ίδιο, ως άνω, ποσό καταβάλλεται από τον αιτούντα και στην περίπτωση που υπάρχει έγγραφη δέσμευση, από ΔΟΥ άλλη της φορολογίας του ή Τελωνείο, να μη του χορηγείται αποδεικτικό ενημερότητας, λόγω ύπαρξης ληξιπροθέσμων οφειλών του στις υπηρεσίες αυτές και εφόσον για την αποστολή τηλεομοιοτυπίας προς πληροφόρηση για την τακτοποίηση ή μη των ληξιπροθέσμων χρεών του, χρησιμοποιείται υπεραστικός αριθμός κλήσης. 3.Το παραπάνω ποσό θα καταβάλλεται ή με την αγορά ισόποσου παραβόλου ή με την έκδοση διπλοτύπου είσπραξης τύπου Α΄ υπό κωδικό αριθμό εσόδων Προϋπολογισμού 3741, το οποίο θα επισυνάπτεται στην αίτηση του αιτούντος». Σελ. 214,10(δ) Τεύχος 1240-Σελ. 58 25.Γ.γ.42 Αποδεικτικά Φορολογικής Ενημερότητας. 